**Arendal rockklubb** – ARK – er Norges eldste idealistisk drevne rockeklubb.

Klubben ble stiftet 20. desember 1980, mens første konsert ble holdt 21. januar 1981, og denne dato regnes som stiftelsesdatoen. 

Fra slutten av 70-tallet og begynnelsen av 80-tallet var *Saganatt* med Odd "Tabben" Kleivene og miljøet rundt hans kafé – Odd's Kafé – viktig for å gi unge musikere et sted å fremføre sin musikk. Da dansebandene ikke lenger ville ha med rockerne oppsto Arendal rockklubb, via kortlivede *Harde Tiders Kafe*. Det første styret bestod blant andre av Thomas Robsahm, Rolf Pedersen, Geir Juveng og Dave Jørgensen. Geir og Dave var da ildsjeler i kassettproduksjonsmiljøet, med *Shit tapes* og *Spang Virr studio*.

I en stille periode i rockklubbens virksomhet (1982–85) ble allikevel *Sprø Musikk-festival* – regnet som en av de mest spennende festivalene for ny rock i Norge – arrangert; en fremdeles (nesten) årlig hendelse. Klubben gjøv løs med ny giv og nytt styre i 1986 og har holdt det gående siden, og med de samme ressurspersoner engasjert også i de litt roligere årene mener ARK at det er belegg for påstanden om at det har vært en kontinuerlig virksomhet i rockklubben sin regi hele denne perioden. 

På slutten av 80-tallet gikk ARK inn i Arendal Internasjonale Kultursenter (Gamlebyen skole/ Munkehaugen), og sammen med SOS Rasisme arrangerte rockklubben i flere år demonstrasjonskonserter mot rasisme. Arendal rockklubb har de fleste av sine driftsår vært lokalisert på nevnte Munkehaugen, og også vært aktive pådrivere for bevaring av dette kultursenteret.

Opp gjennom årene har ARK avholdt utallige konserter og arrangementer; Sprø Musikk er nevnt – samt *Flatt Jern-festivalen*, *Quartzoom* (kvalifisering for club Quart) og *Hoveslaget* (konkurranse om å få spille på Hovefestivalen). Foruten konserter med turnerende band har rockklubben også hatt faste årlige arrangement som julejam/ juleblot, påskejam og sommerarrangementet "School's out"; alle disse med 4–6 band på scenen, de fleste lokale. I 2021 ble 40-årsjubileet feiret med egen konsert. Både til 30-årsjubileet og 40-årsjubileet ble det utgitt egen dobbelt-LP med bidrag fra toneangivende lokale band, før og nå.

Av kjente utenbys artister som har gjestet Arendal rockklubb kan nevnes Wannskrækk, Clawfinger, Seigmen, Motorpsycho, Enslaved, Honningbarna og Leprous.

Band (utvalg)
-------------

Klubben har vært startarena for mange artister og band i løpet av årene:

* Theo – med blant andre Bård Torstensen, Harald Dose, Geir Emanuelsen, Stig Theo Eriksen og Erlend Ottem
* Brød & Sirkus – med blant andre Thomas Robsahm
* Morder Jord
* Oisann boys
* Overdose
* Gul Tyv
* Rangers
* 10 ft Baby
* Still Messin'
* Bulk
* Rockebandet Ændal
* Stonegard
* Seventh
* Vorbid
* Vanvidd
* Underwing

Referanser
----------

1. ↑  «Arendal Rock Klubb». *Arendal sin musikk og utelivshistorie*. Besøkt 12. desember 2021.
2. 1 2 3  «Arendal Rockklubbs historie». *Arendal Rockklubb*. Besøkt 12. desember 2021.
3. ↑  «Tabben - Odd's Kafé». *www.facebook.com*. Besøkt 12. desember 2021.
4. ↑  «Rockipedia: "Umoral i Arendal"». Arkivert fra originalen 23. januar 2022. Besøkt 12. desember 2021.
5. ↑  «Arendal Rock Klubb feirer 30 år med dobbel vinylutgivelse - Norske Konsertarrangører». *www.konsertarrangor.no* **(norsk)**. Besøkt 12. desember 2021.
6. ↑  «Kassettrevolusjonens hjem • ballade.no». *ballade.no*. 23. juni 2011. Besøkt 12. desember 2021.
7. ↑  «Sprø Musikk Festival». *www.facebook.com*. Besøkt 12. desember 2021.
8. ↑  Guttormsen, Irene Hegge (20. desember 2001). «Rock i 20 år». *Agderposten*. Arkivert fra originalen 12. desember 2021. Besøkt 12. desember 2021.
9. ↑  «Fra Arendals Tidende: Frykter fremtiden for Munkehaugen». *Arendal Rockklubb*. 18. september 2018. Besøkt 12. desember 2021.
10. ↑  Johannessen, Frank (18. mars 2021). «Selger unna for å redde Munkehaugen». *Agderposten*. Arkivert fra originalen 12. desember 2021. Besøkt 12. desember 2021.
11. ↑  Johannessen, Frank (21. mars 2021). «Flere hundre støtter kultursenteret». *Agderposten*. Arkivert fra originalen 12. desember 2021. Besøkt 12. desember 2021.
12. 1 2  «Hvem har spilt hos Arendal Rockklubb?». *Arendal Rockklubb*. Besøkt 12. desember 2021.
13. ↑  «Endelig: 40-årspæ'ti!». *Arendal Rockklubb*. 13. oktober 2021. Besøkt 12. desember 2021.
14. ↑  Storsæter, Eline (15. november 2021). «Feiret 40 år med rockehistorie: – Ildsjeler som gir tilbake det de har fått». *Agderposten*. Arkivert fra originalen 12. desember 2021. Besøkt 12. desember 2021.
15. ↑  Aateigen, Janne (22. februar 2012). «Arendalsrock på jubileumsplate». *NRK*. Besøkt 12. desember 2021.
16. ↑  «Arendal Rock Klubb feirer 30 år med dobbel vinylutgivelse - Norske Konsertarrangører». *www.konsertarrangor.no* **(norsk)**. Besøkt 12. desember 2021.
17. ↑  «Jubileumsplate ARK 40 år». *Arendal Rockklubb*. 22. november 2021. Besøkt 12. desember 2021.

Eksterne lenker
---------------

* Offisielt nettsted